Morsø Erhvervsråd

Det stressfri arbejdsliv - et oplæg om stressforebyggelse
2026-05-26 09:00 - 11:00 (Europe/Copenhagen) | Morsø Erhvervsråd, Holgersgade 1, Nykøbing M, 7900, Danmark
Vi mister dygtige medarbejdere – ikke fordi de er svage, men fordi vi mangler en plan. En plan for, hvordan vi forebygger, hvordan vi handler, når en kollega er presset, og hvordan vi får mennesker trygt tilbage i arbejdslivet igen. Det er det, Stressfri arbejdsliv handler om.
Pia Heiberg er forfatter til bogen Stressfri arbejdsliv – en guide til stressforebyggelse i virksomheder. Hun er uddannet specialsygeplejerske i psykiatri, terapeut og kropsterapeut, og har arbejdet med mental sundhed i snart to årtier. Til daglig driver hun virksomheden Stressfrisind, hvor hun arbejder med stress, angst og depression, og hun er desuden tilknyttet en privatpraktiserende psykiater, hvor hun beskæftiger sig med udredning og behandling af psykiatriske lidelser.
Den 26. maj 2026 kommer hun på besøg hos Morsø Erhvervsråd med “Det stressfrie arbejdsliv” som agenda.
I sit oplæg vil Pia tage fat på kompleksiteten i stress og psykisk mistrivsel – men først og fremmest vise, hvordan vi kan forebygge stressrelaterede lidelser på en enkel, jordnær og praksisnær måde. Hun deler viden, erfaring og konkrete redskaber, som både ledere, medarbejdere og HR kan tage med hjem og bruge i hverdagen.
Bogen – og oplægget – er skrevet til ledere, medarbejdere og HR-professionelle, der vil tage ansvar. Ikke kun for symptomerne, men for kulturen bag dem. Den bygger på solid faglighed, praksis og én klar overbevisning: Forebyggelse uden forståelse er en illusion
